Държавен вестник, бр. 48, 2023 г., стр. 3

БРОЙ  48	
Д Ъ Р Ж А В Е Н  В Е С Т Н И К 	
СТР.  3  
ал. 3, чл. 335, чл. 343, 343а, чл. 349а, чл. 352, 
ал. 1, 2 и 4, чл. 353б, ал. 4, чл. 353в, ал. 1, 4 
и 5, чл. 353д, ал. 1, 2, 3 и 5, чл. 379, чл. 387 
и чл. 419а от Наказателния кодекс подлежи 
на обжалване от лицата по ал. 1 пред съот­
ветния първоинстанционен съд в 7-дневен 
срок от получаване на преписа. Лицата по 
ал. 1 имат право на достъп до материалите 
от проверката по чл. 145, ал. 1, т. 2 и 3 от 
Закона за съдебната власт. 
(5) Съдът разглежда делото еднолично в 
закрито заседание не по-късно от един месец 
от постъпването на материалите по препис­
ката, като се произнася по обосноваността и 
законосъобразността на постановлението за 
отказ да се образува досъдебно производство 
с определение, което е окончателно.
(6) При отмяна на постановлението за 
отказ съдът връща преписката на прокурора 
със задължителни указания относно прила­
гането на закона.
(7) Жалбата срещу актовете, които водят 
до отказ за образуване на наказателно произ­
водство, може да бъде подадена по електронен 
път, подписана с квалифициран електронен 
подпис.
(8) Когато съобщението по чл. 208, т. 1 
съдържа данни за престъпление, извършено 
в друга държава – членка на Европейския 
съюз, което не е подсъдно на български съд, 
прокурорът уведомява компетентния орган 
на другата държава членка за извършеното 
престъпление и му препраща съобщението 
по реда на чл. 482, ал. 1.“
§ 9. В чл. 219 се правят следните изменения 
и допълнения:
1. В ал. 3 се създава т. 7:
„7. правата по чл. 385а, когато обвиняемият 
е непълнолетен.“
2. В ал. 4:
а) създава се ново изречение второ: „Ако 
обвиняемият е непълнолетен, разследващият 
орган го уведомява за правата му в наказа­
телното производство и устно, на достъпен 
за него език.“;
б) досегашното изречение второ става 
изречение трето.
§ 10. В чл. 247б ал. 2 се изменя така:
„(2) Когато съдията-докладчик намери, че 
делото е подсъдно на съда:
1. прекратява наказателното производство 
в случаите по чл. 250, ал. 1;
2. насрочва образуваното по обвинителен 
акт дело, за което не са налице основанията 
за прекратяване по чл. 250, ал. 1, в разпоре­
дително заседание в двумесечен срок от по­
стъпването му, а когато делото представлява 
фактическа или правна сложност, както и в 
други изключителни случаи, председателят 
на съда може писмено да разреши разпо­
редителното заседание да бъде насрочено в 
определен от него по-дълъг срок, но не повече 
от три месеца;
3. осъществява правомощията по чл. 252, 
ал. 4, когато делото е образувано по тъжба 
на пострадалия.“
§ 11. В чл. 250 се правят следните изме­
нения:
1. В ал. 1 т. 2 се изменя така:
„2. когато деянието, описано в обвини­
телния акт или в тъжбата, не съставлява 
престъпление.“
2. В ал. 2 изречение второ се изменя така: 
„В случаите, в които деянието, описано в 
обвинителния акт или тъжбата, съставлява 
административно нарушение, съдът изпраща 
делото заедно с веществените доказателства 
по компетентност на съответния администра­
тивнонаказващ орган.“
3. В ал. 3 думите „и на обвиняемия“ се 
заличават.
4. Алинея 4 се изменя така:
„(4) Определението за прекратяване на 
наказателното производство подлежи на 
обжалване и протестиране по реда на глава 
двадесет и първа. Разпореждането за пре­
кратяване на наказателното производство за 
престъпление, което се преследва по тъжба 
на пострадалия, подлежи на обжалване по 
реда на глава двадесет и втора.“
§ 12. В чл. 252, ал. 4 се създава ново изре­
чение второ: „В разпореждането за насрочване, 
с което се дава ход на тъжбата, съдията-док­
ладчик определя правната квалификация на 
фактите, изложени в тъжбата.“, а досегашните 
изречения второ и трето стават съответно 
изречения трето и четвърто.
§ 13. Създава се чл. 375а:
„Решаване на делото със споразумение за 
освобождаване на обвиняемия от наказателна 
отговорност с налагане на административно 
наказание 
Чл. 375а. (1) След приключване на раз­
следването, когато са налице основанията на 
чл. 78а от Наказателния кодекс, по предло­
жение на прокурора или на защитника може 
да бъде изготвено споразумение между тях за 
решаване на делото по реда на глава двадесет 
и девета, с което подсъдимият се освобождава 
от наказателна отговорност с налагане на 
административно наказание.
(2) Със споразумението по ал. 1 може да 
се наложи административно наказание глоба 
под минималния размер, предвиден в чл. 78а, 
ал. 1 от Наказателния кодекс, както и да не се 
наложи кумулативно предвиденото наказание.
(3) При условията и по реда на глава 
двадесет и девета първоинстанционният съд 
може да одобри споразумение за решаване на 
делото, постигнато след образуване на съдеб­
ното производство, но преди приключване на 
съдебното следствие.“
§ 14. Член 385 се изменя така:
„Досъдебно производство
Чл. 385. По делата за престъпления, извър­
шени от непълнолетни, досъдебното произ­
водство се провежда от определени разслед­
ващи органи и от прокурори със специална